PRIJEDLOG

Na osnovu člana 8 stav 2, članova 11, 12 stav 1 i 2, člana 13 Zakona o spomen obilježjima ("Službeni list Crne Gore", br. 040/08, 040/11, 002/17), člana 14 stav 1 tačka 11, člana 35 Statuta Opštine Tivat ("Službeni list Crne Gore - opštinski propisi", br. 024/18 od 12.07.2018), a uz prethodno pribavljenu saglasnost Ministarstva kulture Crne Gore, br.\_\_\_\_\_\_\_\_\_\_\_\_\_2019. godine Skupština opštine Tivat, na sjednici dana \_\_\_\_\_\_\_\_\_ donijela je

**PROGRAM**

**PODIZANJA SPOMEN OBILJEŽJA U OPŠTINI TIVAT ZA 2019. GODINU**

Ovim Programom podizanja spomen obilježja, u skladu sa Zakonom, utvrđuje se vrsta i način podizanja spomen-obilježja u opštini Tivat za 2019. godinu, opis njihovog simboličkog značenja, razlozi i drugi elementi neophodni za sprovođenje Programa.

Spomen-obilježjima trajno se obilježavaju značajni događaji, čuvaju uspomene na istaknute ličnosti, njeguju ljudski ideali i kulturno-istorijske tradicije i odaje počast borcima za slobodu, civilnim žrtvama rata i masovnim stradanjima ljudi.

**I**

U Program podizanja spomen – obilježja uvrštavaju se sljedeća spomen-obilježja:

|  |  |
| --- | --- |
| 1. **SPOMEN PLOČA ANTU STANIČIĆU** | |
| Podnosilac zahtjeva za podizanje spomen - obilježja | JU Centar za kulturu Tivat |
| Subjekt koji podiže spomen obilježje: | Opština Tivat |
| Istaknuta ličnost: | Anto Staničić  (1909-1991) |
| Značajni događaj: |  |
| Obrazloženje razloga za podizanje spomen – obilježja: | Spomen – ploča posvećena Antu Staničiću predstavlja trajno čuvanje uspomene na istaknutog pisca, porijeklom iz Tivta.  Anto Staničić, dječiji pisac, rođen je u Tivtu 18. decembra 1909. godine. Osnovnu i srednju školu završio je u Dubrovniku, a u Zagrebu je studirao ekonomske nauke, nakon čega radi u u Radio Beogradu, u redakciji emisija za djecu, potom u Radio školi, te drugim redakcijama.  Tokom života napisao je veliki broj knjiga za djecu, a inspiraciju je pronalazio u Boki Kotorskoj i njenim stanovnicima. Veliki uzor bio mu je djed koji je bio mornar, te je uglavnom pisao o svom zavičaju, plemenitim i jednostavnim ljudima i njihovom mornarskom životu.  Prva njegova knjiga koju je objavio 1951. godine nosi naslov „Priče na granici istine“. Potom je napisao roman za djecu „Mali pirat“. Inspiraciju za knjigu „Mali pirat“ pronašao je u prošlosti stare Boke. Kroz ovu knjigu prikazao je svoje uspomene iz djetinjstva. Ovaj roman do sad je preveden na slovenački, makedonski, mađarski i češki jezik. Ostala poznata djela ovog pisca su: „Ratni brod Velika sultanija“, „Bambusov štap“, „Tamo gdje se talasi razbijaju“, „Afrikanac“, „Galebovo gnijezdo“, „Kojim putem, Afrikanče“, „Priča o Sunici“, „Beskućine kuće“. Roman „Bambusov štap“ preveden je i objavljen u Bratislavi na slovački jezik 1977. godine. Od 1974. do 1979. godine napisao je tri knjige priča za djecu: „Binga“, „Minuš“ i „Đerdan priča za djecu“.  Anto Staničić dobio je književnu nagradu „Politikinog zabavnika“ za roman „Galebovo gnijezdo“ 1981. godine kao najbolje djelo za mlade. Takođe je dobio povelju i nagradu „Zmajevih dečijih igara“ 1991. godine.  Razlog za podizanje spomen ploče Antu Staničiću, iniciran je obilježavanjem 110. godišnjice od rođenja pisca, u želji da se na taj način sačuva uspomena i oda počast piscu koji je dao izuzetan doprinos kulturi i društvenom životu kako Tivta, tako i cijele Crne Gore.  Njegova djela i danas imaju medjunarodni značaj. |
| Vrsta, materijal, dimenzije | Vrsta:   * prema načinu podizanja: **spomen-ploča** * prema simboličkom značenju: spomen-obilježje kojim se čuva uspomena na istaknutu ličnost   Materijal: bronza  Dimenzije: 35x22 cm |
| Tekst na spomen- obilježju: | U ovoj kući je živio  pisac za djecu,  Anto Staničić (1909-1991)  autor „Malog pirata”  Opština Tivat  \_\_\_\_\_\_\_\_\_\_2019.godine |
| Odgovorno lice za podizanje spomen – obilježja: | Predsjednik Opštine |
| Sredstva za podizanje spomen-obilježja: | Budžet Opštine |
| Obveznik održavanja spomen-obilježja: | Opština Tivat |

|  |  |
| --- | --- |
| 1. **SPOMEN PLOČA DRAGU MILOVIĆU** | |
| Podnosilac zahtjeva za podizanje spomen - obilježja | JU OŠ “Drago Milović” Tivat |
| Subjekt koji podiže spomen obilježje: | Opština Tivat |
| Istaknuta ličnost: | Drago Milović  (1894-1943) |
| Značajni događaj: |  |
| Obrazloženje razloga za podizanje spomen – obilježja: | Drago Milović, po kome nosi naziv Osnovna škola u Tivtu, rođen je 18. jula 1894. godine u Krtolima.  U sadašnjem objektu osnovne škole nastava je počela školske 1985/1986. godine. U periodu od 1984. do 1996. godine škola radi pod imenom “Drago Milović i Branko Brinić”, a od 1996. godine nosi ime Draga Milovića.  U Zadru je završio učiteljsku školu. Nakon izvjesnog vremena učiteljskog rada završio je Višu pedagošku školu u Zagrebu.  Kao nastavnik radio je u raznim građanskim i trgovačkim školama – Bakru, Kotoru, Tivtu, Mostaru, Risnu, kao i u Vojno zanatlijskoj školi u Tivtu. Govorio je nekoliko stranih jezika: francuski, njemački i italijanski jezik, a služio se engleskim i mađarskim.  Nakon aprilskog sloma 1941. godine napušta državnu službu i kao pristalica oslobodilačke borbe stupa u kontakt sa predvodnicima borbi u Boki Kotorskoj. S jeseni 1941. godine izabran je za predsjednika NOO u Krtolima.  U novembru 1943. godine uhvaćen je od strane Njemaca koji ga 13. decembra iste godine strijeljaju na Trojici.  Razlog za podizanje spomen ploče Dragu Miloviću sadržan je u njegovom neupitnom doprinosu, kako obrazovanju na području Tivta, Boke Kotorske, i šire, tako i njegovim slobodarskim idejama. Iz ovih razloga njegovo ime već nekoliko decenija nosi osnovna škola u Tivtu, iz koje su izašle generacije sa kojima se Tivat ponosi. |
| Vrsta, materijal, dimenzije | Vrsta:   * prema načinu podizanja: **spomen-ploča** * prema simboličkom značenju: spomen-obilježje kojim se čuva uspomena na istaknutu ličnost   Materijal: mermer  Dimenzije:50x64x1.5 cm |
| Lokacija :  Mikrolokacija:  Godina podizanja spomen – obilježja: | Tivat, Šetalište kapetana Marka Krstovića  Na zidu (na ulazu) u JU OŠ “Drago Milović” Tivat,  2019. godina |
| Tekst na spomen - obilježju: | U znak sjećanja na nastavnika  Draga Milovića  (1894-1943)  strijeljanog od strane okupatora  1943. godine na Trojici  OPŠTINA TIVAT  \_\_\_\_\_\_\_\_\_\_2019. godine |
| Odgovorno lice za podizanje spomen – obilježja: | Predsjednik Opštine |
| Sredstva za podizanje spomen-obilježja: | Budžet Opštine |
| Obveznik održavanja spomen-obilježja: | Opština Tivat |

|  |  |
| --- | --- |
| 1. **SPOMEN PLOČA BRANKU BRINIĆU** | |
| Podnosilac zahtjeva za podizanje spomen - obilježja | JU OŠ “Branko Brinić” Radovići, Tivat |
| Subjekt koji podiže spomen obilježje: | Opština Tivat |
| Istaknuta ličnost: | Branko Brinić  (1923 -1943.) |
| Značajni događaj: |  |
| Obrazloženje razloga za podizanje spomen – obilježja: | Branko Brinić rođen je 29.03.1923. godine u Đuraševićima-Krtoli.  Završio je Vojno-zanatlijsku školu u Tivtu. Radio je kao mehaničar u Pomorskom arsenalu Tivat.  Prije početka II svjetskog rata bio je pod uticajem naprednih ideja i aktivan učesnik u ostvarenju istih. Tokom prvih mjeseci okupacije pristupa NOP-u. Radi aktivno i organizovano u pripremama za ustanak. Okuplja omladinu i član je Opštinskog NOO od kraja 1941. godine. Takođe, postaje član SKOJ-a i sekretar aktiva od juna 1943. godine.  Uhapšen je krajem novembra iste godine.  Nakon mučenja u kotorskom zatvoru strijeljan je 13.12.1943. godine na Trojici.  Spomen ploča Branku Briniću, čiji naziv nosi škola u Radovićima, predstavlja trajno čuvanje uspomene na učesnika i borca II svjetskog rata, strijeljanog 1943. godine na Trojici od strane okupatora.  Razlog za podizanje spomen ploče Branku Briniću sadržan je u namjeri da se sačuva uspomena i podsjete buduće generacije na mladog čovjeka i rodoljuba koji je dao svoj život za ideju slobode. Značaj njegovog djela prepoznat je decenijama unazad davanjem naziva osnovnoj školi u Radovićima. |
| Vrsta, materijal, dimenzije | Vrsta:   * prema načinu podizanja: **spomen-ploča** * prema simboličkom značenju: spomen-obilježje kojim se čuva uspomena na istaknutu ličnost   Materijal: mermer  Dimenzije: 82x57x1.5cm |
| Lokacija :  Mikrolokacija:  Godina podizanja spomen – obilježja: | Radovići, Tivat  Na zidu ( na ulazu) u JU OŠ “Branko Brinić”  2019. godina |
| Tekst na spomen- obilježju : | U znak sjećanja na  Branka Brinića  (1923-1943)  učesnika II svjetskog rata  strijeljanog od strane okupatora 1943. godine na Trojici  OPŠTINA TIVAT  \_\_\_\_\_\_\_\_\_\_2019. godine |
| Odgovorno lice za podizanje spomen – obilježja: | Predsjednik Opštine |
| Sredstva za podizanje spomen-obilježja: | Budžet Opštine |
| Obveznik održavanja spomen-obilježja: | Opština Tivat |

|  |  |
| --- | --- |
| 1. **SPOMEN PLOČA SA TEKSTOM O PODRŠCI RADNIKA ARSENALA POBUNI MORNARA U BOKI 1918. godine Tivat** | |
| Subjekt koji je podigao spomen obilježje: | MTRZ “Sava Kovačević” Tivat |
| Podnosilac zahtjeva za podizanje spomen obilježja | Adriatic Marinas d.o.o. |
| Istaknuta ličnost: |  |
| Značajni događaj: | Štrajk radnika Arsenala kao podrška ustanku mornara u Boki 01.02.1918.g. – povodom 50 godišnjice Oktobarske revolucije |
| Obrazloženje razloga za podizanje spomen – obilježja: | U Zbirci pomorskog naslijeđa u Porto Montenegru nalazi se spomen – ploča sa tekstom o podršci radnika Arsenala, pobuni mornara u Boki 1918.godine Tivat.  Navedena spomen - ploča demontirana je sa upravne zgrade MTRZ “Sava Kovačević” 2009. godine, a od 2010. godine nalazila sa u depou Zbirke pomorskog naslijeđa.  Dobijanjem statusa spomen obilježja 2017. godine (Odluka SO Tivat broj 0304-663-312, od 02.10.2017. godine), navedena ploča izložena je u izložbenom prostoru Zbirke pomorskog naslijeđa.  Podizanjem spomen ploče na javnosti dostupno i vidno mjesto, kakav je ulaz u Porto Montenegro, želi se istaći istorijsko naslijeđe Arsenala, kako bi se u što većoj mjeri očuvala i istakla istorijska slojevitost područja.  Razlozi za podizanje spomen ploče sa tekstom o podršci radnika Arsenala pobuni mornara u Boki 1918. godine Tivat važan je dio prošlosti ovih prostora i slobodarske tradicije. |
| Vrsta, materijal, dimenzije spomen –obilježja: | Vrsta:   * prema načinu podizanja: **spomen - ploča** * prema simboličkom značenju: spomen – obilježje kojim se čuva uspomena na značajni događaj.   Materijal: mermer  Dimenzije: 98 x 76 x 5 cm |
| Lokacija i mikrolokacija spomen – obilježja:  Godina podizanja spomen – obilježja: | Tivat,  Adriatic Marinas, d.o.o. - Zbirka pomorskog naslijeđa  10.09.1989. godine |
| Nova lokacija i mikrolokacija spomen – obilježja:  Rok za podizanje spomen obilježja: | Tivat, Arsenalska ulica, UP 0-2  Zid na glavnom ulazu u naselje Porto Montenegro  2019. godina |
| Tekst na spomen- obilježju : | Na ploči je ispisan sljedeći tekst:  „PRIDRUŽUJUĆI SE USTANKU MORNARA U BOKI  1.II 1918.G. RADNICI VOJNOPOMORSKOG  ARSENALA U TIVTU PROGLASIŠE  SVEOPŠTI ŠTRAJK NADAHNUTI  IDEJAMA OKTOBARSKE REVOLUCIJE.  P.POVODOM 50 GODIŠNJICE OKTOBARSKE REVOLUCIJE  OBNOVLJENA POVODOM 100-TE GODIŠNJICE MTRZ „SAVA KOVAČEVIĆ“ U TIVTU 10.09.1989.G.“ |
| Odgovorno lice za podizanje spomen – obilježja: | Predsjednik Opštine |
| Sredstva za podizanje spomen-obilježja: | Adriatic Marinas d.o.o. |
| Obveznik održavanja spomen-obilježja: | Adriatic Marinas d.o.o |

|  |  |
| --- | --- |
| 1. **SPOMEN PLOČA POGINULIM RADNICIMA “ARSENALA “ TIVAT** | |
| Subjekt koji je podigao spomen obilježje: | Radni kolektiv Remontnog zavoda „Sava Kovačević“ Tivat |
| Podnosilac zahtjeva za podizanje spomen obilježja: | Adriatic Marinas d.o.o. |
| Istaknuta ličnost: |  |
| Značajni događaj: | Podsjećanje na 121 radnika Arsenala poginulih u NOR-u |
| Obrazloženje razloga za podizanje spomen – obilježja: | U Zbirci pomorskog naslijeđa u Porto Montenegru nalazi se vrijedna spomen - obilježja u vezi sa istorijom remontnog zavoda. Jedno od takvih spomen – obilježja je i spomen – ploča poginulim radnicima “Arsenala” Tivat, 09.09.1959.godine, a obnovljena 10. septembra 1989.godine.  Navedena spomen ploča demontirana je sa upravne zgrade MTRZ “Sava Kovačević” 2009. godine, a od 2010. godine nalazi se u depou Zbirke pomorskog naslijeđa.  Razlozi za podizanje spomen - ploče sadržani su u isticanju istorijskog naslijeđa Arsenala, kako bi se očuvala i istakla istorijska slojevitost područja Boke i ljudi koji su živjeli na ovim prostorima a dali su svoje živote za oslobođenje domovine.  Podizanjem spomen-ploče na javnosti dostupno i vidno mjesto, kakav je ulaz u Porto Montenegro, želi se dati na značaju borcima za slobodu. |
| Vrsta, materijal, dimenzije spomen –obilježja: | Vrsta:   * prema načinu podizanja: **spomen-ploča**. * prema simboličkom značenju: spomen-obilježje kojim se odaje počast borcima za slobodu.   Materijal:mermer  Dimenzije: 166x203 cm ploče, 80x30 cm vrh sa petokrakom. |
| Lokacija i mikrolokacija spomen – obilježja:  Godina podizanja spomen – obilježja: | Tivat,  Adriatic Marinas, d.o.o. - Zbirka pomorskog naslijeđa  09.09.1959.godine, a obnovljena 10. septembra 1989.godine. |
| Nova lokacija i mikrolokacija spomen – obilježja:  Rok za podizanje spomen obilježja: | Tivat, Arsenalska ulica, UP 0-2  Zid na glavnom ulazu u naselje Porto Montenegro  2019. godina |
| Tekst na spomen- obilježju : | NEKA NAS OVA SPOMEN PLOČA UVIJEK POTSJEĆA NA SVIJETLE LIKOVE NAŠIH DRUGOVA KOJI SU POLOŽILI SVOJE ŽIVOTE U TEMELJE NAŠE SOCIJALISIČKE DOMOVINE:  ALEKSIĆ DJ.ILIJA MEHANIČAR  ARANDJUS DJ. IVO VRTLAR  AVRAMOVIĆ M.SAVO BRODOGR.  BARADA B.MIJO MORNAR  BARBIĆ DJ. PETAR STOLAR  BARBIĆ V.DRAGO ZAKOVIČAR  BAŽIGETI T.ANTON TEŽAK  BELUŠIĆ I.ANTON UČENIK  BENČIĆ I.MARIJO MEHANIČAR  BERGAM S.ANTON TOKAR  BISKUPOVIĆ P.ŠIME BRODOGR.  BOŽINOVIĆ M. ĐURO TEŽAK  BOŽINOVIĆ M.MIHO TEŽAK  BOŽOVIĆ L.NEDJELJKO TEŽAK  BRALIĆ K.FRANO MORNAR  BREHLER N.ZVONIMIR PISAR  BRAJAK DJ.TRIPO TEŽAK  BRINIĆ DJ.BRANKO BRODOGR.  CIKO N.ANTON TEŽAK  ČELANOVIĆ R.STEVO TEŽAK  DABOVIĆ B.VICKO MEHANIČAR  DAKOVIĆ M.ĐOKO TEŽAK  DJURIŠIĆ V.KRSTO TEŽAK  DJURIŠIĆ I.PAVLE TEŽAK  DJUROVIĆ I.GOJKO KOTLAR  GARBIN J.ANTON PISAR  GARBIN A. FRANO MORNAR  GOBOVIĆ S.ĐURO TEŽAK  GRANDIS P.SREĆKO BRODOGR.  ILIĆ M.RATKO MEHANIČAR  JOVANOVIĆ J.BOŽIDAR BRODOGR.  JURIĆ J.NIKOLA PISAR  KALEZIĆ K.MIHAJLO TEŽAK  KATELAN M.JAKOV STOLAR  KIKANOVIĆ J.SAVO TEŽAK  KIKANOVIĆ S.VIDO MAGAZINER  KLUN J.VITOMIR MEHANIČAR  KNEŽEVIĆ T.GLIGO TEŽAK  KOROŠEC I.FRANO MAŠINISTA  KOSTIĆ S.IVO PISAR  KOSTIĆ N.VASO PISAR  LALOŠEVIĆ A.ALEKSANDAR BOJAD.  LALOŠEVIĆ A.ANDRIJA TEŽAK  LALOŠEVIĆ M.LJUBO UČENIK  LALOŠEVIĆ S.PETAR TEŽAK  LAKIČEVIĆ N.DRAGO ZAKOVIČAR  LAZARIĆ L.IVO MAGAZINER  ISEPI N.JAKOV ELEKTRIČAR  LAZARIĆ L.MATO UČENIK  LUČIĆ N.BLAŽO TEŽAK  LUKOVIĆ I.JOSIP MAGAZINER  LUKŠIĆ I.JOSIP BRODOGR.  LUKŠIĆ T.MARKO TEŽAK  MALOVIĆ LJ.RATKO TEŽAK  MARKOVIĆ P.ĐURO UČENIK  MARKOVIĆ DJ.ILIJA MORNAR  MARKOVIĆ M.ILIJE TEŽAK  MARKOVIĆ A.JOSIP BAKROKOVAČ  MARKOVIĆ A.MATO LOŽAČ  MARKOVIĆ J.NIKOLA MORNAR  MARTINOVIĆ I.UROŠ PISAR  MASLOVAR I.TRIPO TEŽAK  MATKOVIĆ J.NIKO PISAR  MATKOVIĆ M.MATO KOTLAR  MATKOVIĆ N.RADE TEŽAK  MATOVIĆ J.KRSTO BRODOGR.  MIKJELJEVIĆ J.LJUBO TOKAR  MIKJELJEVIĆ N.JOKO MEHANIČAR  MILOVIĆ DJ.DRAGO PROFESOR  MILUTINOVIĆ A.ŠPIRO UČENIK  MITROVIĆ S.LJUBOMIR LIMAR  FANFANI L.BRANKO MEHANIČAR  MRKOVIĆ T. MARKO ZAKOVIČAR  NIKOLIĆ I.MATO TEŽAK  NIKOLIĆ A.VINKO TEŽAK  NAVARIN Đ.MARKO MEHANIČAR  PAVIĆ N. VLADIMIR CRTAČ  PEAN K.BOŽIDAR BOJADISAR  PEJOVIĆ A.PETAR TEŽAK  PETKOVIĆ I.MAKSIM PISAR  PETKOVIĆ DJ. FRANO BRODOGR.  PETKOVIĆ I.NIKOLA PISAR  PETKOVIĆ Š.TRIPO BRODOGR.  PETOVIĆ I.GRACIJA PISAR  PETOVIĆ P.MARKO TEŽAK  PETROVIĆ I.NIKO EL.VARIOC  PINJATIĆ M.VICKO STOLAR  POČANIĆ K.ANTON TEŽAK  POPIVODA J.MARKO VRATAR  RADINOVIĆ J.ILIJA ELEKTRIČAR  RADOŠEVIĆ I.SVETOZAR BRODOGR.  RADULOVIĆ M.BOGDAN MUNIC.RAD  RADULOVIĆ J.TRIPO MORNAR  RADULOVIĆ V.ĐURO, TEŽAK  RASTE DJ.ANTON LOŽAČ  RIBICA A.TRIPO LOŽAČ  VULOVIĆ J.TRIPO MAGAZINER  RUSOVIĆ S.VASO BRODOGR.  SEFEROVIĆ N.MILAN MEHANIČAR  SEFEROVIĆ J.NIKOLA STOLAR  SIJERKOVIĆ L.SIMO MEHANIČAR  SINDIK DJ.TRIPO STOLAR  STANIČIĆ K.NIKO TEŽAK  STARČEVIĆ Š.SRDJE TEŽAK  SVILANOVIĆ Š.ANDRIJA ART.MEH  ŠEMPIONI A.IVO OBUĆAR  ŠEROVIĆ S.BRANKO MEHANIČAR  ŠEROVIĆ S.MILAN TEŽAK  ŠEROVIĆ S.NEDJELJKO BRODOGR.  ŠURAN S.JOSIP BRODOGR.  TODOROVIĆ T.BOGDAN TOKAR  TOMIČIĆ M.JEROLIM BAKROKOVAČ  TRIPOVIĆ N.IVO MORNAR  UZELAC M.JANKO MEHANIČAR  VIDOVIĆ F.ILIJA TEŽAK  VUJOVIĆ I.JOSIP ELEKTRIČAR  VUKOVIĆ I.NIKO MORNAR  VUKOVIĆ M.VOJO MORNAR  VURCINGER M.MAKS STROJAR  ŽDRALJEVIĆ L.GAVRO LIMAR  OPEKA I.IVAN MOTORISTA  POVODOM 70-TE GODIŠNJICE ZAVODA TIVAT 9 SEPTEMBRA 1959 GODINE RADNI KOLEKTIV RZ SAVA KOVAČEVIĆ TIVAT OBNOVLJENA POVODOM 100-TE GODIŠNJICE ZAVODA TIVAT 10 SEPTEMBRA 1989. GOD |
| Odgovorno lice za podizanje spomen – obilježja: | Predsjednik Opštine |
| Sredstva za podizanje spomen-obilježja: | Adriatic Marinas d.o.o. |
| Obveznik održavanja spomen-obilježja: | Adriatic Marinas d.o.o. |

**II**

Program stupa na snagu osmog dana od dana objavljivanja u “Službenom listu Crne Gore - Opštinski propisi”.

**Obrazloženje**

***Pravni osnov***

Pravni osnov za donošenje Programa podizanja spomen–obilježja sadržan je u članu 8 stav 2, članu 11, 12 stav 1 i 2, članu 13 Zakona o spomen obilježjima ("Službeni list Crne Gore", br. 040/08, 040/11, 002/17), članu 14 stav 1 tačka 11, i članu 35 Statuta opštine Tivat ("Službeni list Crne Gore - opštinski propisi", br. 024/18 od 12.07.2018).

Članom 8 stav 2, propisano je da se spomen-obilježja podižu u skladu sa Programom podizanja spomen-obilježja, koji donosi Skupština opštine uz prethodnu saglasnost organa državne uprave nadležnog za poslove kulture.

Članom 11 Zakona, propisan je sadržaj Programa podizanja spomen-obilježja, dok član 12 stav 1 i 2, propisuje da se Prijedlog programa dostavlja nadležnom organu radi davanja saglasnosti u odnosu na vrijednosti iz člana 11 Zakona.

Članom 13 Zakona o spomen obilježjima, propisano je da Skupština opštine može donijeti Program samo u okviru date saglasnosti nadležnog organa.

Članom 14, stav 1 tačka 11 Statuta Opštine Tivat, propisano je da je Opština dužna da: uređuje, obezbjeđuje, i stvara uslove za razvoj kulture i zaštitu kulturnih dobara, dok

član 35 Statuta propisuje da Skupština donosi propise i druge opšte akte.

***Razlozi za donošenje***

Program podizanja spomen-obilježja u opštini Tivat za 2019.godinu, sadrži postavljanje spomen ploča kojim se odaje počast i čuva uspomena na poginule borce za slobodu, istaknute ličnosti našega grada.

Na osnovu gore navedenog, predlažemo da Skupština Opštine Tivat donese Program podizanja spomen obilježja.

Tivat, **Obrađivač:**

\_\_\_\_\_\_\_\_\_\_2019.godine Sekretarijat za kulturu i društvene djelatnosti